b'\n_START_ARTICLE_\nZoran Pozni\xc4\x8d\n_START_SECTION_\n\xc5\xbdivljenjepis\n_START_PARAGRAPH_\nMaturiral je na srednji \xc5\xa1oli grafike in tiska v Ljubljani (danes Srednja medijska in grafi\xc4\x8dna \xc5\xa1ola Ljubljana) ter se vpisal na Akademijo za likovno umetnost in oblikovanje v Ljubljani, kjer je pri profesorju Kapusu leta 2007 diplomiral iz kiparstva._NEWLINE_Leta 2008 je postal direktor Delavskega doma Trbovlje, 8. marca 2019 pa je bil po lastnem predlogu na listi Socialnih demokratov potrjen za novega ministra za kulturo Republike Slovenije.'